96/321/EY: Komission päätös, tehty 20 päivänä joulukuuta 1995, Itävallan esittämän hakemuksen epäämisestä suojatoimien käyttämiseksi Espanjasta peräisin olevia farmaseuttisia tuotteita kohtaan (Ainoastaan saksankielinen teksti on todistusvoimainen)



Virallinen lehti nro L 122 , 22/05/1996 s. 0023 - 0023



KOMISSION PÄÄTÖS, tehty 20 päivänä joulukuuta 1995, Itävallan esittämän hakemuksen epäämisestä suojatoimien käyttämiseksi Espanjasta peräisin olevia farmaseuttisia tuotteita kohtaan (Ainoastaan saksankielinen teksti on todistusvoimainen) (96/321/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 379 artiklan, ottaa huomioon Itävallan hakemuksen, sekä katsoo, että Itävalta on 30 päivänä marraskuuta 1995 päivätyllä kirjeellään pyytänyt komissiolta lupaa toteuttaa liittymisasiakirjan 379 artiklan nojalla suojatoimenpiteitä tarkoituksenaan pidentää Espanjan liittymisasiakirjan 47 artiklassa säädettyä siirtymäkautta Espanjasta peräisin olevien farmaseuttisten tuotteiden osalta, jotka on suojattu tuotepatentilla Itävallassa, mutta ei Espanjassa, Itävallan viranomaiset toimittivat hakemuksessaan komissiolle kyseisen hakemuksen aiheellisuuden arvioimiseksi tarpeelliset tiedot, Itävallan viranomaiset perustelevat hakemustaan niillä taloudellisilla vaikeuksilla, jotka heidän mukaansa aiheutuisivat farmaseuttisten tuotteiden kaupalle Itävallassa liittymissopimuksen 47 artiklassa säädetyn siirtymäkauden päättymisestä 7 päivästä lokakuuta 1995; siirtymäkauden päättymisestä olisi seurauksena huomattava rinnakkaisen tuonnin kasvu Espanjasta, kyseinen 379 artikla poikkeaa tavaroiden vapaan liikkuvuuden perusperiaatteesta; tämän vuoksi sitä on, yhteisöjen tuomioistuimen vakiintuneen oikeuskäytännön mukaisesti, tulkittava suppeasti, tämän seurauksena, tämän oikeuskäytännön ja komission noudattaman käytännön mukaisesti, 379 artiklaa ei voida soveltaa, kyseisen 379 artiklan tavoite on mahdollistaa määrätyn taloudenalan, jolla ilmenee vakavia, todennäköisesti pitkäaikaisia taloudellisia vaikeuksia, tasapainottuminen ja mukautuminen yhteismarkkinoiden talouteen, Itävallan viranomaisten toimittamien taloudellisten tietojen tarkastelu on osoittanut, että edellytykset 379 artiklan soveltamiseksi eivät täyty; erityisesti tästä tarkastelusta ilmenee, ettei Itävallan farmaseuttisen teollisuuden alalla ole vakavia ja pitkäaikaisiksi arvioitavia vaikeuksia; Espanjasta peräisin olevien ja Itävallassa, mutta ei Espanjassa, patentoitujen farmaseuttisten tuotteiden tuonnin määrän kasvu ei vaikuta pitkällä aikavälillä niin merkittävältä, että siitä aiheutuisi vakavia taloudellisia vaikeuksia farmaseuttisten tuotteiden markkinoille Itävallassa, ON TEHNYT TÄMÄN PÄÄTÖKSEN: 1 artikla Hylätään Itävallan 379 artiklan nojalla esittämä suojatoimenpiteitä koskeva hakemus, jonka tarkoituksena on Espanjan liittymisasiakirjan 47 artiklassa säädetyn siirtymäkauden pidentäminen Espanjasta peräisin olevien ja Itävallassa, mutta ei Espanjassa, tuotepatentilla suojattujen farmaseuttisten tuotteiden osalta. 2 artikla Tämä päätös osoitetaan Itävallan tasavallalle. Tehty Brysselissä 20 päivänä joulukuuta 1995. Komission puolesta Mario MONTI Komission jäsen